การดูคราบ การกำจัดคราบหมึกปากกาลูกลื่น (หมึกน้ำมัน) การกำจัดคราบหมึกปากกาเจล (หมึกไม่ละลายน้ำ) การกำจัดคราบหมึกปากกาหมึกซึม (หมึกน้ำ)
ไม่ใช่ว่าปากกาที่มีลูกกลมๆ ทุกแท่งจะเป็น"ปากกาลูกลื่น"ที่แท้จริงหรอกนะ และปากกาแต่ละชนิดก็ใช้หมึกที่ต่างกันออกไป ซึ่งต้องใช้วิธีกำจัดหมึกที่ต่างกันด้วยนี่สิ ปากกาลูกลื่นแบบดั้งเดิม (อย่างยี่ห้อ Bic หรือ Paper Mate ที่เรารู้จักกันทั่วไป) ใช้หมึกที่แห้งไว และมีน้ำมันเป็นส่วนผสม ซึ่งต้องใช้ตัวทำละลายในการกำจัดออก ส่วนปากกาหมึกซึม (ที่รู้จักกันทั่วไปก็มียี่ห้อ Uni-Ball และ Pilot) จะใช้หมึกที่มีส่วนผสมของน้ำ ซึ่งง่ายต่อการกำจัด ขณะที่ปากกาเจลจะเป็นหมึกที่ไม่ละลายน้ำ จึงจะกำจัดออกยากกว่าเล็กน้อย  ถ้าคุณมีปากกาด้ามนั้นอยู่ ให้เข้าไปยังเว็บไซต์ที่ขายและหาชื่อยี่ห้อและรุ่นของปากกานั้น ตรงคำอธิบายสินค้าจะบอกอยู่ว่ามันเป็นปากกาลูกลื่น ปากกาหมึกซึม หรือปากกาเจล คุณสามารถตรวจสอบรายละเอียดเพิ่มเติมและผลิตภัณฑ์ที่ใช้ลบหมึกปากกาโดยเฉพาะจากเว็บไซต์ผู้ผลิตปากกาได้ ถ้าคุณไม่ได้มีปากกาและไม่รู้ว่ารอยนี้เป็นรอยปากกาแบบใด ให้ลองใช้วิธีกำจัดหมึกปากกาลูกลื่นก่อน ถ้าไม่ได้ผลก็ให้ลองใช้วิธีกำจัดปากกาหมึกซึม และถ้ายังก็ใช้วิธีสำหรับปากกาเจล ล้างผ้าให้สะอาดก่อนที่จะลองวิธีต่อไป แต่อย่าเพิ่งนำไปอบแห้งเด็ดขาดถ้าคราบยังไม่หายไปไหน! ถ้าผ้าของคุณสามารถนำไปซักเครื่องได้ อย่างที่ผ้าฝ้ายส่วนใหญ่ทำได้ ก็ควรกำจัดคราบอยู่ที่บ้านอย่างปลอดภัย แต่ถ้าเป็นแบบที่ต้องอบแห้งหรือซักมือ ไปขอให้ร้านซักรีดช่วยจะดีกว่า ราคาของการซักแห้งเสื้อตัวหนึ่งก็ไม่มากไปกว่า 30 บาทหรอก และยังประหยัดเวลาแถมยังสะดวกอีกด้วย ขอให้มั่นใจว่าได้บอกที่ร้านซักรีดแล้วว่าคราบหมึกปากกาเป็นแบบไหน หรือไม่อย่างนั้นก็ใส่ปากกาไว้ในถุงพลาสติกเพื่อไม่ให้มันรั่วซึมไปมากกว่านี้ แล้วนำติดตัวไปด้วยเลย สิ่งที่เป็นมิตรกับผ้าที่สุดในการกำจัดคราบหมึกน้ำมันออกไปได้ก็คือเอทานอล (เอทิลแอลกอฮอล์) ซึ่งเป็นสิ่งที่มีอยู่ในผลิตภัณฑ์แทบทุกคนก็มีติดบ้านกันอยู่แล้ว อย่างแอลกอฮอล์ล้างแผล สเปรย์แต่งผม (โดยเฉพาะแบบกระป๋อง แบบมีแอลกอฮอล์) หรือเจลล้างมือแบบที่มีแอลกอฮอล์ก็เป็นตัวเลือกที่ดี ผ้าเช็ดมือสำเร็จรูปและทิชชู่เปียกสามารถใช้กับวิธีนี้ได้ในกรณีที่เป็นรอยเล็กๆ จะใช้ผ้าขนหนูแห้งสีขาว (ที่ซักออกได้) หรือทิชชู่แผ่นหนาหลายๆ ชั้น หรือผ้าเช็ดปากก็ได้ เพื่อให้หมึกปากกาได้ซึมลงไป โดยให้แน่ใจว่ามีผ้าเพียงชั้นเดียวที่วางอยู่บนผ้าขนหนู ไม่อย่างนั้นมันอาจไปเลอะส่วนอื่นของผ้าอีกก็ได้ ถ้าคุณใช้แอลกอฮอล์ล้างแผล ก็ให้เทลงก้อนสำลีแล้วซับทั่วๆ บนคราบเลอะ ถ้าคุณใช้เจลล้างมือ ก็ให้บีบใส่คราบหมึกเล็กน้อยแล้วใช้ก้อนสำลีหรือนิ้วถูบริเวณคราบ ถ้าคุณใช้สเปรย์แต่งผม ก็ให้ฉีดใส่ผ้าจนกว่าจะชุ่ม ถ้าคุณใช้ทิชชู่เปียก ให้กดซับที่ผ้าแน่นๆ พยายามเค้นให้ตัวทำละลายออกมาสู่คราบหมึก หรือว่าจะวางทิชชู่เปียกแปะเอาไว้ แล้วทับด้วยอะไรบางอย่างหนักๆ (เช่น จานข้าวที่มีหนังสือทับอยู่อีกที หรืออาหารกระป๋อง) อยู่หลายนาที ตัวทำละลายต้องใช้เวลาสักหน่อยในการละลายน้ำมันออกจากหมึก ขึ้นอยู่กับว่าหมึกฝังอยู่แน่นแค่ไหน และคราบติดอยู่นานเท่าไรแล้ว ผลิตภัณฑ์ที่มีส่วนผสมของแอลกอฮอล์จะระเหยแห้งเร็วมาก ฉะนั้นให้ซับหรือฉีดเพิ่มเข้าไปอีกถ้าจำเป็น เพื่อให้ส่วนที่เป็นคราบชุ่มอยู่นานพอที่หมึกจะแตกตัวออก ใช้ผ้าแห้งสะอาดซับคราบหมึก ลองกดให้น้ำหมึกซึมออกจากผ้าให้เข้ามาอยู่ในผ้าที่ใช้ซับ และซึมลงไปยังวัสดุดูดซับด้านล่าง หมึกส่วนใหญ่ควรจะไปอยู่พร้อมกันที่จุดนั้นๆ ถ้าหากว่าซับหมึกออกด้วยตัวทำละลายแอลกอฮอล์ได้เป็นจำนวนมาก ก็แปลว่ามาถูกทางแล้ว! ถ้ายังมีหมึกหลงเหลืออยู่ ก็ให้ย้ายผ้าไปยังส่วนที่ผ้าขนหนูยังสะอาดอยู่ หรือเปลี่ยนทิชชู่แผ่นหนาด้านใต้ใหม่ ใส่ตัวทำละลายลงไปอีกครั้ง รอ และซับมันออกอีกที ถ้ายังมีรอยหมึกหลงเหลืออยู่ หรือคิดว่าออกหมดแล้วแหละ แต่อยากได้ความมั่นใจอีกครั้ง ก็ให้โรยผงซักฟอกลงไปตรงที่เกิดคราบปริมาณเล็กน้อย แช่เอาไว้สองสามนาที จากนั้นขยี้ผ้าเพื่อกระตุ้นให้กำจัดออก และล้างให้สะอาดด้วยน้ำอุ่น  ถ้าคราบหายหมดแล้ว ก็สามารถนำไปซักรีดได้ตามปกติ ถ้าคราบยังไม่หายไปอีก ก็ลองทำวิธีด้านบนซ้ำ หรือเปลี่ยนไปทำวิธีสำหรับหมึกชนิดอื่น ผู้ผลิตหมึกเจลยังออกมาบอกเองเลยว่าการลบหมึกเจลนั้นค่อนข้างยาก เนื่องจากว่าเป็นหมึกที่ไม่ละลายน้ำและมีเม็ดสีสูง คุณต้องรีบกำจัดมันให้ไวที่สุดเท่าที่จะทำได้ ด้วยน้ำยาทำความสะอาดอเนกประสงค์ ใช้ผงซักฟอกธรรมดาในปริมาณเล็กน้อย เจลทำความสะอาดคราบ หรือว่าจะเป็นสบู่เหลวล้างมือโดยตรงบนคราบ แล้วล้างให้สะอาดด้วยน้ำก๊อกที่เปิดอยู่ จากนั้นลองพยายามซับหมึกออกด้วยการนำผ้าที่ดูดซับได้ หรือผ้าเช็ดปาก หรือทิชชู่แผ่นหนามาประกบไว้ทั้งสองด้านของผ้าที่เปื้อนคราบหมึก ละลายแอมโมเนียที่ใช้ในบ้าน 1 ช้อนชาในน้ำอุ่น แช่ผ้าไว้ในแอมโมเนียเป็นเวลา 1 ชั่วโมง ล้างออกให้สะอาด จากนั้นซักผ้าด้วยมือโดยใช้ผงซักฟอกธรรมดา ขัดคราบด้วยแปรงขนนุ่มถ้าจำเป็น  ถ้าคราบเริ่มหลุดหายไปจากการกำจัดด้วยวิธีนี้ ให้ทำซ้ำตามความจำเป็น จนกว่าหมึกจะหายไป จากนั้นก็ซักรีดได้ตามปกติ ถ้าคราบยังไม่หลุดออกมา ให้ทำตามขั้นตอนถัดไป ห้ามผสมแอมโมเนียกับผงฟอกคลอรีนโดยเด็ดขาด ผสมแอลกอฮอล์ล้างแผล 1 ถ้วยกับน้ำส้มสายชู 1 ถ้วย วางผ้าไว้บนผ้าขนหนูแห้งสะอาด และใช้ส่วนผสมนั้นกับบริเวณที่เกิดคราบด้วยผ้าหรือขวดสเปรย์จนกว่าบริเวณนั้นจะชุ่ม ทิ้งไว้ให้ชุ่มอย่างน้อย 5 นาที จากนั้นโรยเกลือแกงลงบนบริเวณคราบ รอไปอีก 10 นาที และใช้แปรงขนนุ่มขัดคราบออก แล้วค่อยล้างออกด้วยน้ำร้อน ถ้าวิธีนี้กำจัดออกไปได้อยู่ แต่ยังไม่ได้ทั้งหมด ก็ให้ซ้ำจนกว่าคราบจะหายไปหมด หมึกเจลมีส่วนผสมที่ต่างออกไป และบางทีแค่วิธีง่ายๆ อาจเอาไม่อยู่ วิธีอื่นอาจจะได้ผลมากกว่านี้ ถ้าหากว่าวิธีด้านบนไม่ได้ผลเลย ก็ให้ลองวิธีอื่นอย่างการกำจัดหมึกปากกาลูกลื่นหรือปากกาหมึกซึม แต่ขอให้มั่นใจว่าได้ล้างผ้าให้สะอาดแล้วก่อนจะเปลี่ยนไปลองวิธีอื่น เพื่อไม่ให้สารเคมีปนกัน คุณอาจโชคดี หรืออาจต้องทนอยู่กับผ้าที่ติดคราบแบบนี้ต่อไปก็เป็นได้ นมพร่องมันเนยจะได้ผลที่สุด ไม่จำเป็นต้องแช่ผ้าลงไปทั้งหมด เอาแค่ส่วนที่เกิดคราบก็ได้ จากนั้นรออย่างน้อยครึ่งชั่วโมง และถูคราบเบาๆ ด้วยแปรงสีฟัน แปรงขัดเล็บ หรือแปรงที่มีขนอ่อนนุ่มชนิดอื่น จากนั้นล้างให้สะอาดด้วยน้ำอุ่น ผสมผงฟอกกับน้ำปริมาณเล็กน้อย ถูส่วนผสมบริเวณที่เป็นคราบ และทิ้งเอาไว้ครึ่งถึงหนึ่งชั่วโมง จากนั้นขัดคราบด้วยแปรงขนนุ่ม และล้างให้สะอาดด้วยน้ำอุ่น ในตอนนี้คราบก็ควรสะอาดหมดจดไม่ก็เหลือแค่รอยจางๆ แล้วล่ะ ถ้าคราบหมึกตอบสนองกับวิธีด้านบนแต่ยังไม่หมดไป ก็ให้ทำซ้ำสองขั้นตอนด้านบน แต่ถ้าหากว่าไม่ได้ผลเลย ก็ให้ล้างผ้าให้สะอาด จากนั้นก็ลองเปลี่ยนไปใช้วิธีกำจัดคราบหมึกเจลหรือหมึกปากกาลูกลื่นแทน สำรวจให้ทั่วก่อนที่จะนำไปอบแห้ง ถ้าหากว่ารอยคราบยังไม่สะอาด 100% ก็ให้กลับไปกำจัดใหม่จนกว่าจะหายเกลี้ยง ความร้อนจากการอบจะไปทำให้คราบที่ยังเหลืออยู่ฝังแน่นไปกว่าเดิมได้
ดูว่าคราบหมึกชนิดใดที่คุณกำลังเจออยู่. จัดการกับคราบปริศนา. อ่านป้ายบนผ้า. หาตัวทำละลายที่เหมาะสมในบ้านคุณ. วางผ้าไว้บนพื้นผิวที่สามารถดูดซึมได้. ลงตัวทำละลายแอลกอฮอล์ที่เลือกได้เลย. รอ 3-5 นาที. ซับคราบ. ทำซ้ำหากจำเป็น. ซักส่วนที่เป็นคราบออกด้วยผงซักฟอก. ซักมือด้วยสบู่หรือผงซักฟอกสูตรธรรมดา. กำจัดคราบด้วยแอมโมเนีย. กำจัดคราบด้วยแอลกอฮอล์และสารละลายน้ำส้มสายชู. ทดลองด้วยวิธีอื่น. แช่ผ้าไว้ในนม. กำจัดคราบหมึกที่ยังเหลืออยู่ด้วยผงฟอกผ้าสี. ทำสองขั้นตอนด้านบนซ้ำอีกครั้งหากจำเป็น. ใช้ผงซักฟอกธรรมดาซักผ้า.
https://www.wikihow.com/Remove-Ball-Point-Pen-Stains-from-Cotton https://www.wikihow.com/Remove-Ball-Point-Pen-Stains-from-Cotton https://www.wikihow.com/Remove-Ball-Point-Pen-Stains-from-Cotton https://www.wikihow.com/Remove-Ball-Point-Pen-Stains-from-Cotton
Assessing the Stain Removing a Ballpoint Pen Stain (Oil-Based Ink) Removing a Gel Pen Stain (Highly-pigmented Ink) Removing a Roller Ball Pen (Water-based Ink) Stain